Brunei

Pogun Brunei Darussalam nopo nga pogun tokoro i opuhawang miampai do towud tumau om gas i poingiliu id sampaping utara om pulau Borneo. Brunei nopo nga osorilian do Malaysia om Indonesia miampai duo boogian Brunei nopo nga opitongkiad id Malaysia ii nopo nga Boogian Limbang. Ngaran Borneo nopo nga naanu mantad do ngaran diti. Iti no sabab do di pogulu nopo nga, Brunei nopo nga kirahung om kikuasa do tagayo id pulau Borneo om nogi soboogian mantad gugusan kopulauan Filipina.

Otumbayaan o puru mononoriuk do kiwaa iso kopomorintaan suai pogulu noturidong o Kesultanan Melayu Brunei dinondo, i lohowon do tulun Cina sabaagi Po-ni. Nuut tulun Cina om tulun Arab popokito do nokoimbulai o porinta pataranan kuno id piolungan Bawang Brunei pogulu abad ko-7 toi ko' ko-8. Nokoumbal o porinta nokopogulu diti do naanu empayar Srivijaya i poinlongkod id Sumatra pogulu abad ko-9 Masihi om sumusuhut minonguasa Borneo koibutan om gugusan kepulauan Filipina. Nokoumbal nogi porinta diti nasaladan do Empayar Majapahit i poinlongkod id Pulau Jawa nga nakagabas om nokoguli kawagu sabaagi iso pogun di oponsol.

Brunei nopo nga pogun koduo bobos akawas montok Indeks Pembangunan Manusia (HDI) id pialatan pogun Asia Tenggara kalapas Singapura om poinsuang sabaagi pogun nokoburu. Tumanud do Tabung Kewangan Antarabangsa (IMF), Brunei nopo nga id kinoyonon kaapat keluaran dalam negara kasar pomogunan per kapitaid suang pariti kuasa beli.

 Sukuon